**EXPUNERE DE MOTIVE**

|  |
| --- |
| **Secțiunea 1****Titlul prezentului act normativ****LEGE** **privind unele măsuri pentru continuarea activității de către** **persoanele care îndeplinesc condițiile de pensionare** |
| **Secțiunea a 2-a****Motivul emiterii actului normativ** |
| 1. **Descrierea situației actuale**

Schimbările privind organizarea muncii ar trebui să permită integrarea avantajelor competitive ale lucrătorilor vârstnici, inclusiv experiența vastă a acestora. O viață activă mai lungă ar fi, de asemenea, obținută prin îmbunătățirea politicilor de resurse umane a celor care urmează să se pensioneze la îndeplinirea condițiilor prevăzute de lege. În acest sens, se impune o politică de flexibilizare a raporturilor de muncă și după îndeplinirea condițiilor legale de pensionare.Cu toate acestea, pornind de la criteriul vârstei persoanei, legislația în vigoare limitează dreptul la muncă în cazul persoanelor care doresc să continue activitatea, legea impunând încetarea forțată a raporturilor de muncă sau de serviciu la îndeplinirea condițiilor de pensionare. Legea nr. 53/2003 - Codul muncii, republicată, cu modificările și completările ulterioare, reglementează vârsta minimă de încadrare în muncă, de 16 ani, persoana care a împlinit această vârstă fiind prezumată a avea capacitate biologică de muncă, dar nu prevede o vârstă maximă la care capacitatea de muncă poate fi prezumată a fi pierdută. În consecință, îndeplinirea condițiilor de pensionare, indiferent de sistemul de pensii din care provine pensionarul, generează încetarea raportului de muncă sau de serviciu, fără a recunoaște posibilitatea acestuia de continuare a activității. Prin Decizia nr. 1.414/2009, publicată în Monitorul Oficial al României, Partea I, nr. 796 din 23 noiembrie 2009, Curtea Constituțională a reținut că nicio dispoziție constituțională nu împiedică legiuitorul să reglementeze opțiunea oferită salariaților de a continua activitatea în condițiile suspendării plății pensiei, cu condiția ca o asemenea măsură să se aplice în mod egal pentru toți cetățenii, iar eventualele diferențe de reglementare să aibă o rațiune licită.În prezent, pensionarii sistemului public de pensii, pensionarii sistemului pensiilor militare de stat și beneficiarii pensiilor speciale pot să își desfășoare activitatea profesională concomitent cu încasarea veniturilor din salarii finanțate integral sau majoritar din bugetul de stat sau bugetul asigurărilor sociale de stat. Prin opțiunea de a continua activitatea după îndeplinirea condițiilor legale de pensionare se urmărește valorificarea competențelor celor care au o vastă experiență pe piața muncii, prin crearea unui cadru legal care să permită persoanelor vârstnice să rămână active. Astfel, îmbătrânirea activă poate reduce cheltuielile publice, reducând presiunea pe bugetul asigurărilor sociale și poate produce venituri bugetare actuale și viitoare mai mari, ce conduc la creștere economică, dezvoltarea unei societăți mai cuprinzătoare, în care toate persoanele pot participa la îmbunătățirea vieții. De asemenea, prin opțiunea de a alege între plata pensiei sau a salariului se asigură repartizarea echitabilă a resurselor bugetare. Sub acest aspect este de menționat faptul că particularitățile locului de muncă determină reducerea vârstei standard de pensionare cu până la 13 ani, în sistemul pensiilor militare de stat și cu până la 12 ani, în sistemul public de pensii, fapt ce favorizează pensionarea înainte de împlinirea vârstei standard de pensionare. În urma analizării integrate a informațiilor gestionate de Casa Națională de Pensii Publice, respectiv datele aferente Declarațiilor 112 depuse de angajatori pentru luna noiembrie 2020 și datele aferente beneficiarilor sistemului public de pensii, cu datele comunicate de către Ministerul Finanțelor Publice la data de **01.01.2019** privind codurile fiscale ale autorităților și instituțiilor publice centrale și locale indiferent de modul de finanțare și subordonare, precum și cele ale regiilor autonome, societăților naționale, companiilor naționale și societăților comerciale la care capitalul social este deținut integral sau majoritar de stat ori de o unitate administrativ teritorială, au rezultat următoarele:• total asigurați declarați în D112: 5.509.379 persoane, din care, cu contract de muncă/raport de serviciu: **5.337.535 persoane**, din care: **102.375 persoane** cu vârsta ≥ 65 ani la 01.01.2020 din care pensionari: **88.134, 28.271 persoane** cu vârsta ≥ 70 ani la 01.01.2020, din care **pensionari: 26.954**. |
| 1 Prezentul act normativ transpune legislație comunitară. Nu este cazul. |
| **2. Schimbări preconizate**Propunerea de act normativ are ca obiect de reglementare posibilitatea acordată salariaților care au și calitatea de pensionari ai sistemului public de pensii, inclusiv pensii de serviciu sau ai sistemului pensiilor militare de stat de a opta între continuarea activității și încetarea raportului de muncă sau a raportului de serviciu. Având în vedere constrângerile bugetare și reducerea costurilor suportate din bugetul de stat în privința cheltuielilor de personal, proiectul de lege propune o revizuire a legislației aplicabile în cazul cumulului pensiei cu salariul și o alternativă prin care un angajat din sistemul public poate opta între pensie și veniturile salariale aferente raportului de muncă. De aceea, în sistemul public, posibilitatea continuării activității este însoțită de suspendarea plății pensiei.În acest sens, menționăm Decizia Curții din 20 martie 2012, pronunțată în cauza Ionel Panfile împotriva României (paragrafele 17-25), în care Curtea Europeană a Drepturilor Omului a statuat că măsura interzicerii cumulului pensiei cu salariul este prevăzută de lege și urmărește un scop legitim, respectă justul echilibru între interesele generale ale comunității și protecția drepturilor fundamentale ale indivizilor, precum și faptul că, în domeniul social, statul dispune de o marjă largă de apreciere.În vederea realizării cerinței justului echilibru, între cerințele interesului general al populației și cerințele de protecție a drepturilor fundamentale ale individului, trebuie stabilită posibilitatea exprimării opțiunii între acordarea pensiei, cu încetarea activității sau acceptarea suspendării plății pensiei pe durata continuării activității. În această situație pensionarii din sistemul public au posibilitatea să primească fie pensia integrală, fie salariul lunar, integral, corespunzător funcției ocupate, până la împlinirea vârstei de 70 de ani. În consecință, soluția legislativă propusă nu aduce atingere unor drepturi fundamentale, respectiv dreptului la muncă sau dreptului la pensie. Mai mult, reglementarea vizează atât situația pensionarilor care își desfășoară activitatea în sistemul public, cât și situația pensionarilor care își desfășoară activitatea în sectorul privat. În plus, reglementarea propusă nu impune restricții în ceea ce privește obținerea pensiei la împlinirea vârstei standard de pensionare. În acest sens, legea recunoaște salariatului opțiunea exclusivă între încetarea raporturilor prin pensionare sau continuarea activității până la 70 de ani. Salariatul care a optat pentru continuarea activității se poate pensiona și înainte de împlinirea vârstei de 70 de ani.În sistemul bugetar, în măsura în care se optează pentru continuarea raportului de muncă/ raportului de serviciu până la împlinirea vârstei de 70 de ani, exercitarea dreptului la muncă nu este condiționată de încheierea unui nou contract și nici de acordul angajatorului, însă dreptul la pensie nu va putea fi solicitat simultan.De asemenea, actul normativ prevede că persoanele pot opta, la cerere, pentru reluarea plății pensiei și încetarea raporturilor de muncă, oricând până la împlinirea vârstei de 70 de ani.Proiectul de lege reglementează și situația persoanelor care au calitatea de pensionari și care se pot angaja, prin concurs sau examen, cu contract individual de muncă încheiat pe durată determinată sau nedeterminată, după caz, în condițiile legii. Proiectul de lege propune ca în sistemul public persoanele care desfășoară activități profesionale pe bază de contract individual de muncă, raport de serviciu sau în baza actului de numire în funcție și care își continuă activitatea până la împlinirea vârstei de 70 de ani să poată opta în scris între pensie și veniturile astfel realizate. În acord cu jurisprudența Curții Constituționale, au fost introduse unele excepții de la regula suspendării pensiei cu veniturile obținute pe durata desfășurării activității.Sumele încasate necuvenit cu titlu de pensie prin neîndeplinirea obligațiilor prevăzute prin acest proiect de act normativ se recuperează de la pensionari, cu respectarea termenului general de prescripție.Se introduce obligația angajatorilor de a informa salariații cu privire la drepturile recunoscute de prezenta lege. Neîndeplinirea acesteia se sancționează contravențional cu amendă. În vederea exercitării dreptului de opțiune pentru continuarea activității până la împlinirea vârstei de 70 de ani au fost necesare modificări ale Legii nr. 53/2003-Codului muncii, republicată, cu modificările și completările ulterioare, Legii nr. 263/2010 privind sistemul unitar de pensii publice, cu modificările și completările ulterioare și ale Ordonanței de urgență nr. 57/2019 Codul administrativ.Prevederile prezentei legi se aplică și persoanelor care pot continua activitatea după îndeplinirea condițiilor de pensionare stabilite prin următoarele legi speciale: * Legea educației naționale nr. 1/2011, cu modificările și completările ulterioare;
* Legea nr. 95/2006 privind reforma în domeniul sănătății, republicată, cu modificările și completările ulterioare;
* Ordonanța de urgență a Guvernului nr. 144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România, cu modificările și completările ulterioare;
* Legea nr. 319/2003 privind Statutul personalului de cercetare-dezvoltare, cu modificările și completările ulterioare;
* Legea nr. 303/2004 privind statutul judecătorilor și procurorilor, republicată, cu modificările și completările ulterioare;
* Legea nr. 269/2003 privind Statutul Corpului diplomatic și consular al României, cu modificările și completările ulterioare;
* Legea nr.223/2015 privind pensiile militare de stat.

Prin urmare, măsura adoptată este proporțională cu situația excepțională care a determinat-o, fiind rezultatul unui echilibru între scopul declarat al legii și mijloacele folosite în realizarea lui, și este aplicată persoanelor aflate în ipoteza normei. |
| **3. Alte informaţii – Nu este cazul.** |
| **Secţiunea a 3-a****Impactul socio-economic al prezentului act normativ** |
| **1. Impact macro-economic**Actul normativ nu se referă la acest subiect |
| **1^1. Impactul asupra mediului concurenţial şi domeniului ajutoarelor de stat:**Actul normativ nu se referă la acest subiect |
| **2. Impact asupra mediului de afaceri**Actul normativ nu se referă la acest subiect |
| **3. Impact social**Din perspectivă socială, proiectul va atrage creșterea numărului de asigurați în cadrul sistemului de asigurări de stat. |
| **4. Impact asupra mediului**Actul normativ nu se referă la acest subiect |
| **5. Alte informaţii** |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Actul normativ nu se referă la acest subiect |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| **1. Modificări ale veniturilor bugetare, plus/minus, din care:**a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| **2. Modificări ale cheltuielilor bugetare, plus/minus, din care:**a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| **3.** **Impact financiar, plus/minus, din care:**a)buget de statb) bugete locale |  |  |  |  |  |  |
| **4. Propuneri pentru acoperirea creşterii cheltuielilor bugetare** |  |  |  |  |  |  |
| **5. Propuneri pentru a compensa reducerea veniturilor bugetare** |  |  |  |  |  |  |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | Nu se produce impact financiar asupra bugetului consolidat. |
| **7. Alte informaţii** Nu sunt. |  |
| **Secţiunea a 5-a****Efectele prezentului act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):**a) acte normative care se modifică sau se abrogă ca urmare a intrării în vigoare a proiectului de act normativ;Nu este cazul.b) acte normative ce urmează a fi elaborate în vederea implementării noilor dispoziţii.Nu este cazul. |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Actul normativ nu se referă la acest subiect |
| **3. Măsuri normative necesare aplicării directe a actelor normative comunitare**Actul normativ nu se referă la acest subiect |
| **4. Hotărâri ale Curţii de Justiţie a Uniunii Europene** Actul normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Actul normativ nu se referă la acest subiect |
| **6. Alte informaţii** |
| **Secţiunea a 6-a** **Consultările efectuate în vederea elaborării prezentului act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Actul normativ nu se referă la acest subiect. |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Actul normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Actul normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Actul normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Actul normativ nu se referă la acest subiect. |
| **6. Alte informaţii** |
| **Secţiunea a 7-a****Activităţi de informare publică privind elaborarea** **şi implementarea prezentului act normativ** |
| **1. Informarea societăţii civile cu privire la necesitatea elaborării proiectului de act normativ**Actul normativ nu se referă la acest subiect. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Actul normativ nu se referă la acest subiect. |
| **3. Alte informaţii**Nu sunt. |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Actul normativ nu se referă la acest subiect. |
| **2. Alte informaţii**Nu sunt. |

Față de cele prezentate, a fost elaborat prezentul **proiect de lege** **privind unele măsuri pentru continuarea activității de către persoanele care îndeplinesc condițiile de pensionare,** pe care îl supunem Guvernului spre aprobare.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **MINISTRUL MUNCII ȘI PROTECȚIEI MINISTRUL LUCRĂRILOR PUBLICE, SOCIALE DEZVOLTĂRII ȘI ADMINISTRAȚIEI** **Raluca TURCAN Attila-Zoltán CSEKE**

|  |  |
| --- | --- |
| **VICEPRIM-MINISTRU****Ilie-Dan BARNA** | **VICEPRIM-MINISTRU****Hunor KELEMEN** |
| **MINISTRUL AFACERILOR****EXTERNE****Bogdan Lucian AURESCU** | **MINISTRUL AFACERILOR INTERNE****Lucian Nicolae BODE** |
| **MINISTRUL FINANȚELOR PUBLICE****Alexandru NAZARE** | **MINISTRUL APĂRĂRII NAȚIONALE****Nicolae-Ionel CIUCĂ** |
| **MINISTRUL ECONOMIEI, ANTREPRENORIATULUI ȘI TURISMULUI****Claudiu-Iulius-Gavril NĂSUI** | **MINISTRUL TRANSPORTURILOR ȘI INFRASTRUCTURII****Cătălin DRULĂ** |
| **MINISTRUL ENERGIEI****Virgil-Daniel POPESCU** | **MINISTRUL AGRICULTURII ȘI DEZVOLTĂRII RURALE****Nechita-Adrian OROS** |
| **MINISTRUL INVESTIȚIILOR ȘI PROIECTELOR EUROPENE****Cristian GHINEA** | **MINISTRUL TINERETULUI ȘI SPORTULUI****Carol-Eduard NOVÁK** |
| **MINISTRUL SĂNĂTĂȚII****Vlad Vasile VOICULESCU** | **MINISTRUL CULTURII****Bogdan GHEORGHIU** |
| **MINISTRUL CERCETĂRII, INOVĂRII ȘI DIGITALIZĂRII****Ciprian-Sergiu TELEMAN** | **MINISTRUL EDUCAȚIEI****Sorin-Mihai CÎMPEANU** |
|  |  |
|

|  |  |
| --- | --- |
| **MINISTRUL MEDIULUI, APELOR ȘI PĂDURILOR****Barna TÁNCZOS** | **MINISTRUL JUSTIȚIEI****Stelian-Cristian ION** |

 |

 |